stanford-oval/wikipedia huggingface dataset:
Viipurin IFK

| Viipurin IFK |
| --- | --- |

Perustettu:  1896
Paikkakunta:  Viipuri
Värit:  Sininen ja valkoinen
Lajit:  jääpallo, jalkapallo, yleisurheilu
Idrottsföreningen Kamraterna Viborg, eli Viipurin IFK, oli viipurilainen urheiluseura. Vuonna 1896 perustettu seura oli Suomen ensimmäinen IFK-seura. Viipurin IFK oli myös yksi valtakunnallisen  IFK-liiton perustavista seuroista.
Viipurin IFK:ssa harrastettiin monia urheilulajeja, ja seura liittyi Suomen Palloliiton jäseneksi vuonna 1908. Parhaiten seura muistetaan jääpallohistoriastaan. IFK:n värit olivat sininen ja valkoinen, kuten useimmilla muillakin IFK-seuroilla. Seuran jääpallojoukkue pelasi ottelunsa valkoisessa paidassa, jonka rinnan ympärillä oli punainen viiva ja rinnassa nelisakarainen keltainen tähti.
Viipurin IFK osallistui jääpallon SM-kilpailuihin ensimmäistä kertaa vuonna 1909. SM-finaaliin se selviytyi vuonna 1911. Se hävisi Viipurissa pelatun ottelun Helsingin IFK:lle 7-15, vaikka johti ottelua jo 4-0. Tuo ottelu on edelleen kaikkien aikojen runsasmaalisin SM-finaali. Kauden 1911 toinen sija oli seuran parhaaksi jäänyt sijoitus SM-kilpailuissa. Viipurin IFK:n vuoden 1911 joukkueessa pelasi muun muassa Woldemar Hägglund, josta myöhemmin tuli jääkärikenraali.
Viipurin IFK:n pikajuoksija Torsten Wendelin (vas.) seuran kilpailuasussa, jossa oli valkoinen paita ja rinnan ympärillä punainen nauha ja rinnassa keltainen tähti. Kuvassa oikealla Wendelinin valmentaja George Easton vuonna 1909.
IFK ei saavuttanut vuoden 1911 jälkeen enää yhtä suurta menestystä. Se karsiutui SM-kilpailuissa aina paikalliskilpailijoitaan Reipasta tai Susia vastaan pelattaessa. Vaatimattomasta menestyksestä huolimatta IFK kasvatti monia 1920-30 luvun merkittäviä jääpallopelaajia. Osa oli luomassa pohjaa Viipurin jääpallon ykkösseuran Susien menetykselle. IFK:sta siirtyivät veljekset Knud ja Valter Lund sekä Niilo Joutsenlahti. Joukkueessa pelasi myös yleisurheilijana menestynyt Erik Åström, joka siirtyi Helsingin IFK:hon. Kiffenin 1920-luvun keskeiset jääpalloilijat Josef Kaplan ja Georg Laibert olivat Viipurin IFK:n kasvatteja.
Viipurin IFK:n jääpallotoiminta päättyi 1927, ja koko seura jäi historiaan kun Viipuri luovutettiin Neuvostoliitolle.
Saavutukset
Jääpallon SM-kilpailun toinen sija 1911. (Hopeamitaleita ei vielä tuolloin jaettu)
Viitearvo

Viitearvo on sairauksien diagnostiikassa käytetty vertailuarvo, johon verrataan potilaalta otettujen laboratoriokokeiden tuloksia. Se  määritetään terveinä pidettyjen henkilöiden tulosten perusteella. Viitearvo on yleensä vain viitteellinen eli suuntaa antava, koska useimmissa tutkimuksissa ei kyetä erottelemaan täysin luotettavasti sairaita ja terveitä.
Viitealue sijoitetaan sellaiseen kohtaan tulosaseikolla, että 95 prosenttia tutkimukseen osallistuneiden terveiden henkilöiden tuloksista asettuu alimman ja ylimmän viitearvon sisälle. Tämä merkitsee sitä, että laboratoriokokeen tulos on viitearvojen ulkopuolella noin 5 prosentilla kokeeseen osallistuneista terveistä henkilöistä.
Osalla sairaista henkilöistä tulos voi olla viitearvojen sisällä.
Viipurin Karjala

Viipurin Karjala eli Ruotsin Karjala oli Käkisalmen Karjalan länsipuolella sijainnut osa Karjalaa. Siihen kuuluivat Viipurin lisäksi Äyräpään ja Jääsken kihlakunnat. Paikannimi Länsi-Karjala on tavallisimmin tarkoittanut Viipurin Karjalaa, mutta joskus jopa Suomen Karjalaa.
Viipurin Karjala oli Ruotsille tärkeä alue, ja sinne sijoitettiin jo keskiajan lopulla läntisiä uudisasukkaita. Viipurin kaupungista tuli tärkeä itäisen Suomen hallinnollinen, taloudellinen ja uskonnollinen keskus. Tämä kaikki lisäsi suomen kielen länsimurteiden vaikutusta Viipurin Karjalassa. Viipurin seuduilla ei enää keskiajan ja uuden ajan taitteessa puhuttu karjalan kieltä, vaan siellä oli jo syntynyt suomen kaakkoismurteiden esimuoto. Toisaalla Savon alueen vaikutus laajeni vähitellen kaikkiin suuntiin erityisesti kaskiviljelyn ja väkiluvun lisääntymisen vuoksi. Vuoden 1617 Stolbovan rauhan jälkeen Laatokan Karjalaan muutti uudisasukkaita Savosta ja Viipurin Karjalasta.
V (vuoden 2009 televisiosarja)

| V |
| --- | --- |
 Sarjan alkutunnus
Tyyli:  scifi, draama
Kestoaika:  43 minuuttia
Luoja(t):  Kenneth Johnson   Scott Peters
Pääosissa:  Elizabeth Mitchell   Morris Chestnut  Joel Gretsch  Logan Huffman  Lourdes Benedicto  Laura Vandervoort  Morena Baccarin  Scott Wolf   Charles Mesure
Alkuperämaa:   Yhdysvallat
Alkuperäiskieli:  englanti
Verkko:   ABC    MTV3
Esitetty:  3. marraskuuta 2009 – 15. maaliskuuta 2011
Tuotantokausia:  2
Jaksoja:  22 (Luettelo jaksoista)
Tuotanto
Tuottaja(t):  Kathy Gilroy-Sereda   Charles Murray   Natalie Chaidez   Sam Egan   Diego Gutierrez
Vastaava(t) tuottaja(t):  Steve Pearlman   Scott Rosenbaum   Scott Peters   Jace Hall   Jeffrey Bell  Yves Simoneau
Tuotantoyhtiö(t):  The Scott Peters Company   HDFilms   Warner Bros. Television   Visitors Films
Palkinnot
Ehdokkuudet:  Primetime Emmy, parhaat erikoisefektit televisiosarjassa (2010)  Saturn Award, paras naissivuosa televisiosarjassa   (Morena Baccarin, 2010)  Saturn Award, paras televisiosarja (2010)
Aiheesta muualla
Virallinen sivusto
IMDb 
V on yhdysvaltalainen scifi-televisiosarja vuodelta 2009.
Tuotanto

Sarja perustuu Kenneth Johnsonin luomaan 1980-luvun televisiosarjaan V. Uutta V-sarjaa on kehittänyt tuottaja Scott Peters. Sarjan ensimmäinen jakso esitettiin Yhdysvalloissa ABC-kanavalla 3. marraskuuta 2009 ja sarjan päätösjaksoksi jäänyt toisen kauden viimeinen jakso esitettiin 15. maaliskuuta 2011. ABC peruutti sarjan 13. toukokuuta 2011. Suomessa sarja alkoi MTV3:lla 12. lokakuuta 2010.
Tarina

Ulkoavaruudesta tulleet Vierailijat saapuvat maapallolle valtavilla lentävillä aluksilla. Heidän johtajansa Anna vakuuttaa Vierailijoiden olevan rauhan asialla, mutta he aikovat oikeasti valloittaa planeetan. Terrorismin vastaiseen yksikköön kuuluva FBI-agentti Erica Evans saa selville suunnitelman ja liittyy Vierailijoita vastustavaan liikkeeseen, johon kuuluvat myös mm. katolinen pappi Jack Landry ja Annalle selkänsä kääntänyt Vierailija Ryan. Tilanne vaikeutuu entisestään, kun Erican poika Tyler alkaa tapailla Annan tytärtä Lisaa ja Anna haluaa saada Tylerin ja muita ihmisiä vakoojikseen.
Näyttelijät ja hahmot

| 0 | 1 | 2 |
| --- | --- | --- |
|  Elizabeth Mitchell  | … |  Erica Evans   |
|  Morris Chestnut  | … |  Ryan Nichols   |
|  Joel Gretsch  | … |  Jack Landry   |
|  Lourdes Benedicto  | … |  Valerie Stevens   |
|  Logan Huffman  | … |  Tyler Evans   |
|  Morena Baccarin  | … |  Anna   |
|  Laura Vandervoort  | … |  Lisa   |
|  Scott Wolf  | … |  Chad Decker   |
|  Charles Mesure  | … |  Kyle Hobbes   |
|  Mark Hildreth  | … |  Joshua   |
Aiheesta muualla

Sarjan virallinen sivusto
V MTV3:n sivuilla
V Internet Movie Databasessa (englanniksi)
V TV.com-sivustolla (Arkistoitu – Internet Archive)
V (laulaja)

| V> Kim Tae-hyung (김태형) |
| --- | --- |
 V Valkoisessa talossa toukokuussa 2022
Henkilötiedot
Syntynyt: 30. joulukuuta 1995 (ikä 28) Daegu, Korean tasavalta
Ammatti:  laulaja, lauluntekijä, näyttelijä
Muusikko
Taiteilijanimi:  V
Laulukielet:  korea, japani, englanti
Aktiivisena:  2013-
Tyylilajit:  K-pop ja neo soul 
Yhtyeet:  BTS
Levy-yhtiöt:  Big Hit Music 
 Nimikirjoitus
  [ Muokkaa Wikidatassa ] [ ohje ]  
Kim Tae-hyung (kor. 김태형; s. 30. joulukuuta 1995 Daegu, Korean tasavalta), artistinimeltään V, on eteläkorealainen laulaja ja näyttelijä. Hän on yksi tunnetun eteläkorealaisen BTS-yhtyeen seitsemästä jäsenestä.
Varhaiset vaiheet

Kim Tae-hyung syntyi Daegussa ja vietti lapsuutensa perheensä maatilalla Geochangissa. Hän on vanhin lapsi, ja hänellä on sisaret Eon-ji ja Tae-soo sekä veli nimeltä Jeong-gyu. Kim on todennut, että ilman BTS-yhtyettä hän olisi todennäköisesti ryhtynyt vanhempiensa tavoin maanviljelijäksi. Hän oli kuitenkin aina kiinnostunut musiikista, ja hänen isänsä kannusti häntä sen pariin. Sittemmin Kim muuttikin musiikkiuransa vuoksi Souliin, missä hän valmistui Soulin taidelukiosta yhtyetoverinsa Jiminin kanssa vuonna 2014.
Ura > BTS

Lukioikäisenä Kim oli ystävänsä tukena Big Hit Entertainmentin Daegun koelauluissa, kun yhtiön edustaja kehotti häntäkin esiintymään. Hän soitti luvan vanhemmiltaan, koe-esiintyi ja pääsi levy-yhtiöön harjoittelijaksi. Vuonna 2013 hän debytoi osana BTS-yhtyettä. Hän on yksi yhtyeen seitsemästä jäsenestä, ja hänen artistinimensä V viittaa englannin kielen sanaan victory eli voitto. Kim on rooliltaan vokalisti, ja hänet tunnetaan erityisesti matalasta äänestään ja ilmeikkäästä esiintymisestään. Vuodesta 2018 eteenpäin hän on myös kuulunut yhtyeen päätanssijoihin. Kimin soolokappaleita BTS:n albumeilla ovat muun muassa "Stigma", "Singularity" ja "Inner Child".
Ura > Televisio

Kim on näytellyt eteläkorealaisessa televisiosarjassa Hwarang: The Poet Warrior Youth. Hän myös levytti ohjelman soundtrackille kappaleen ”It’s Definitely You” toisen BTS-jäsenen, Jinin, kanssa.
Yksityiselämä

Esikuvakseen hyvin perhekeskeinen Kim on nimennyt isänsä. Hän harrastaa taidetta ja valokuvausta, ja hänen suosikkitaiteilijansa on Vincent van Gogh. Hän on intohimoinen myös muodin ja erityisesti Guccin vaatteiden suhteen.
Viiteavain

Viiteavain tai vierasavain (engl. foreign key) on relaatiotietokannoissa käytetty tieto, jolla kahden eri tietokantataulun välillä toisiinsa liittyviin tietoihin viitataan. Tietojen välinen viittaus on viite-eheys (engl. referential integrity). Taulussa voi esiintyä sama viiteavain useita kertoja kun sillä viitataan toisessa taulussa olevaan tietueeseen.
Venho (sukunimi)

Venho on sukunimi, joka on muun muassa seuraavilla suomalaisilla henkilöillä:
Inkeri Venho (s. 1988), koripalloilija
Johanna Venho (s. 1971), kirjailija
Katariina Venho (s. 1995), koripalloilija
Piritta Venho (s. 1976), laulaja ja tangoprinsessa
Tapani Venho (1957–2013), juristi ja kaupunginjohtaja
Viljo Venho (1893–1980), kansanedustaja (Maalaisliitto)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Viiteapparaatti

Viiteapparaatti (viitteet, nootit) on ala- tai loppuviitteisiin perustuva kommentoinnin menetelmä ja järjestelmä. Viitteet ovat paratekstejä eli leipätekstin yhteyteen liitettyjä kirjoituksia, jotka eivät kuitenkaan ole osa leipätekstiä. Ne vaikuttavat tapaan, jolla lukija lähestyy teosta, ja antavat sellaista tietoa, joka ei sovi leipätekstiin. Viitteet ovat erityisen yleisiä tieteellisessä tekstissä, jossa niiden avulla varmistetaan tiedon tarkistettavuus. Viittauskäytännöt vaihtelevat kuitenkin melko paljon tieteenalasta, yliopistosta ja julkaisusta riippuen.
Sivun alalaitaan sijoitettujen viitteiden etuja ovat näkyvyys ja helppolukuisuus. Loppuviitteet sijoitetaan joko luvun tai teoksen loppuun. Ne jäävät helposti lukijalta huomaamatta, mutta toisaalta leipäteksti on silloin miellyttävämpi lukea. Harvinaisemmin viitteet merkitään sivun marginaaleihin. Viitteissä voidaan esimerkiksi kommentoida, täydentää tai tulkita leipätekstiä, kuvailla lähteitä (lähdeviittaus), antaa tietoa teoksen taustoista ja syntyvaiheista tai ennakoida ja torjua mahdollista kritiikkiä. Kaunokirjallisissa teoksissa käytetään joskus viitteitä, jotka itsessään kertovat kuvitteellista tarinaa.
Viiteapparaatti yleistyi keskiajalla, jolloin sitä käytettiin Raamatun, teologisten tekstien ja antiikin klassikoiden kommentoimiseen. Viitteet merkittiin yleensä marginaaliin kommentoinnin kohteena olevan osuuden viereen. Myöhemmin viitteet siirtyivät sivun alalaitaan tai tekstin loppuun. Viitteiden alkuperäinen tehtävä oli osoittaa kirjoittajan tietämystä ja klassikoiden tuntemusta ja samalla perustella tekstin olemassaolon oikeutusta. Uudella ajalla nootteja alettiin käyttää lähteisiin viittaamiseen sekä myös kaunokirjallisuudessa tekstin todenperäisyyden valheelliseen vakuutteluun. Tässä tehtävässä se vakiinnutti asemansa 1700-luvun alkuun mennessä.  Alkuperäislähteisiin tukeutuva, runsain lähdeviittein merkitty tieteellinen historiankirjoitus syntyi 1800-luvun Saksassa.
Veckans puls

Veckans puls oli Yleisradion ruotsinkielinen television ajankohtaisohjelma. Sitä lähetettiin syyskuusta 1974 marraskuuhun 1987, jolloin sen korvasi Obs, syksystä 2012 Obs debatt.
Makasiinityyppistä Veckan puls -ajankohtaiskatsausta lähetettiin nimensä mukaisesti (suom. ”Viikon syke”) kerran viikossa, maanantai-iltaisin. Ohjelman toimittajia vuosien varrella olivat muun muassa Peter Berndtson ja Leif Salmén.
1980-luvun keskivaiheilla Yle TV2 -kanavalla lähetetyn Veckans pulsin katsojamäärä oli yleensä alle 50 000. Marraskuun lopulla 1987 Veckan puls ja ruotsinkielinen kulttuurimakasiini Blå timmen korvattiin uudella O.B.S.-ohjelmalla, jolla oli kaksi lähetystä viikossa: maanantaisin 45 minuuttia kakkoskanavalla myös suomeksi tekstitettynä, ja torstaisin 30 minuuttia ykköskanavalla suorana lähetyksenä ilman tekstitystä.
Aiheesta muualla

Emmaus i Veckans puls, ohjelma Emmaus-liikkeestä vuodelta 1980. Yle Areena.
Veckans puls: Kamala ihana nuoruus, ohjelma vuodelta 1984. Yle Areena.
Vengo

| Vengo |
| --- | --- |

Ohjaaja:  Tony Gatlif
Käsikirjoittaja:   Tony Gatlif  David Trueba 
Tuottaja:   Tony Gatlif  Luis Ángel Bellaba 
Säveltäjä:  Tony Gatlif
Kuvaaja:  Thierry Pouget
Leikkaaja:  Pauline Dairou
Pääosat:   Antonio Canales  Orestes Villasan Rodriguez  Antonio Perez Dechent 
Valmistustiedot
Valmistusmaa:  Espanja, Ranska, Saksa, Japani
Levittäjä:  Netflix
Ensi-ilta:  2000
Kesto:  89 min
Alkuperäiskieli:  espanja
Aiheesta muualla
IMDb 
Elonet
AllMovie
Infobox OKNimi-testi OK: 
Vengo (Vengo) on Tony Gatlifin ohjaama eurooppalainen musiikkielokuva vuodelta 2000. Se on flamencoaiheinen tarina kahden mustalaissuvun vihanpidosta.
Helsingin Sanomien Leena Virtasen mielestä verikostotarina on melko korni, huipputanssija Antonio Canales ei tanssi lainkaan mutta näyttelee kyllä pääosaa varsin hyvin. Andalusia näyttäytyy kuumana ja hiekkaisena, ei kovinkaan houkuttelevana. Paras syy hänestä katsoa Vengo on sen musiikki, jota voisi olla enemmänkin.
Vinylmania

Vinylmania oli joulukuun 1993 ja kesäkuun 1995 välillä ilmestynyt levyjenkeräilijöille suunnattu aikakauslehti. Lehteä kustansi Vinylmania Oy, ja sen päätoimittajana toimi Kimmo Pekari.
Vinylmania ilmestyi kerran kuukaudessa. Lehden yksi keskeinen tarkoitus oli tarjota levyjenkeräilijöille julkaisu, jota kautta ostaa ja myydä keräilylevyjä. Enimmillään lehden sisällöstä yli puolet oli levyjen myynti-ilmoituksista.
24-sivuisena julkaisuna aloittanut Vinylmania laajeni nopeasti 48–56-sivuiseksi lehdeksi, jossa toimituksellisen materiaalin osuus kasvoi. Lehdessä julkaistiin säännöllisesti muun muassa Suomi-rockin parhaat palat -keräilylevypalstaa sekä musiikillisia elämäkertatekstejä menneiden vuosikymmenien musiikkialan vaikuttajista, mutta myös haastatteluita ja uutisia musiikkimaailman ajankohtaisista aiheista ja levyarvosteluita.
Lehden viimeinen, kesäkuussa 1995 ilmestynyt, numero oli nimetty "Rolling Stones Specialiksi". 56-sivuinen lehti sisälsi artikkeleita vain kyseisestä yhtyeestä.
Lehden julkaisun lisäksi Vinylmania Oy järjesti levymessuja ja harrasti levyjulkaisutoimintaa. Sen julkaisi muun muassa Absoluuttisen Nollapisteen albumin Neulainen Jerkunen sekä CD-uusintapainoksen alun perin vuonna 1970 julkaistusta Charlies-yhtyeen Julisteiden liimaajat -albumista.
Up, Guards and at ’Em!

| Up, Guards and at ’Em! The Pigeon Detectives |
| --- | --- | --- |

Studioalbumin tiedot
 Äänitetty : huhti–marraskuu 2010
 Julkaistu: 4. huhtikuuta 2011
 Tuottaja(t): Justin Gerrish
 Tyylilaji: indie rock
 Levy-yhtiö: Dance to the Radio
The Pigeon Detectivesin muut julkaisut
| Emergency 2008 | Up, Guards and at ’Em! 2011 | We Met at Sea 2013 |
Up, Guards and at ’Em! on englantilaisen rockyhtyeen The Pigeon Detectivesin kolmas studioalbumi. Se julkaistiin julkaistiin 4. huhtikuuta 2011.
Kappaleet

She Wants Me – 3.33
Lost – 4.13
What Can I Say? – 4.29
Need to Know This – 2.42
Done in Secret – 3.58
What You Gonna Do? – 3.10
Turn Out the Lights – 3.48
Through the Door – 3.15
Go at it Completely – 3.32
I Don't Know You – 4.12
Kokoonpano

Matt Bowman – laulu
Oliver Main – kitara
Ryan Wilson – kitara
Dave Best – basso
Jimmi Naylor – rummut
Arvostelut

AllMusic:
Drowned in Sound: 4/10
NME: 6/10
The Scotsman:
Valkeajärvi (Orivesi, Lauttakulma)

| Valkeajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°45′48″N, 24°07′53″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Salmijärveen 
Järvinumero:  35.744.1.016
Mittaustietoja
Pinnankorkeus:  173,4 m  
Rantaviiva:  2,274 km  
Pinta-ala:  9,131 ha  
Saaria:  ei saaria 
 fiValkeajärvi 
Valkeajärvi  on Pirkanmaalla Oriveden Lauttakulmalla sijaitseva järvi.
Maantietoa

Järven pinta-ala on 9,1 hehtaaria ja se on 750 metriä pitkä ja 450 metriä leveä. Se sijaitsee Kaukasmaalla Taapulinvuoren ja Torninmäen itäpuolella. Sen länsirannat ovat jyrkät ja Taapulinvuori kohoaa 35 metrin korkeuteen. Järvellä ei ole kartan mukaan saaria ja sen ranat ovat metsämaata. Sen rantaviivan pituus on 2,3 kilometriä ja rantaan on rakennettu kaksi vapaa-ajan asuntoa. Niille tulee tie Kaanaan ja Hirsilän väliseltä tieltä. Toinen metsäautotie kiertää järven sen itäpuolelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 173,4 metriä mpy. Siihen on johdettu neljä metsäojaa. Järven laskuoja lähtee sen itäpäästä ja se virtaa Purakon kautta Salmijärveen. Ojalle tulee pudotusta 2,7 metriä Purakkoon ja 4,0 metriä Salmijärveen.
Historiaa

Vuoden 1958 peruskartassa järvi oli autio ja siihen oli johdettu vain kolme lyhyttä suo-ojaa. Vuoden 1975 kartassa sen ympäristöön oli rakennettu metsäautotiet ja yksi vapaa-ajan asunto. Toinen vapaa-ajan asunto ilmaantui vasta 1986 kartan jälkeen.
Vanhurskauttaminen

Vanhurskauttaminen on kristinuskossa termi, jolla tarkoitetaan syntien anteeksiantamista ja vapautusta kadotuksesta, ja tätä myöten sitä, että Jumala laskee ihmisen vanhurskaaksi. Paavalin kirjeissä ajatus vanhurskauttamisesta tulee monesti esille, muun muassa Roomalaiskirjeessä ja Galatalaiskirjeessä. Paavalin kirjeissä vanhurskauttaminen esitetään siten, että sillä tarkoitetaan Jumalan vanhurskauttavan syntisen ja Jumalasta erilleen ajautuneen ihmisen armollisuudellaan ja ihmisen uskoon perustuen.
Vanhurskauttaminen luterilaisuudessa

Luterilaisuudessa on erityinen vanhurskauttamisoppi, missä vanhurskauttaminen on synninpäästö. Luterilaiseen määritelmään vanhurskauttamisesta kuuluu Jumalan lapseksi ottaminen. Sen perusajatus liittyy Kristuksen kuolemaan ristillä ja ylösnousemukseen. Luterilaisuudessa alkuaikoina, uskonpuhdistuksen aikaan vanhurskauttamisoppia pidettiin ensisijaisen tärkeänä ja sen katsottiin olevan perusajatus koko kirkon koossa pysymiselle.
Twink

John Charles ”Twink” Alder (s. 29. marraskuuta 1944 Colchester, Essex, Englanti) on englantilainen muusikko ja näyttelijä. Hän oli keskeisiä hahmoja Englannin psykedeelisessä liikkeessä ja underground-musiikissa 1960- ja 1970-luvuilla. Lempinimi ”Twink” tulee tiettävästi samannimisestä shampoosta.
Twink aloitti musiikkiuransa paikallisessa The Fairies -yhtyeessä. Vuonna 1965 hän muutti Lontooseen ja liittyi rumpaliksi Tomorrow-nimiseen yhtyeeseen, jossa kitaristina toimi myöhemmin Yes-yhtyeessä soittanut Steve Howe. Psykedeelistä rockia soittanut Tomorrow oli suosittu yhtye underground-piireissä. Vuonna 1968 Twinkistä tuli The Pretty Things -yhtyeen rumpali ja hän soittaa levyllä S.F. Sorrow, jota pidetään ensimmäisenä ns. ”rock-oopperana”.
Seuraavana vuonna hän levytti ensimmäisen sooloalbuminsa Think Pink. Levyn tuottajana oli Mick Farren. Albumilla soittivat The Deviants -yhtyeen jäsenet ja lisäksi muun muassa Steve Peregrin Took Tyrannosaurus Rex -yhtyeestä. Twinkin ja Deviants-miesten (Duncan Sanderson, Paul Rudolph ja Russell Hunter) yhteistyö jatkui myöhemmin Pink Fairies -yhtyeessä. Twink oli mukana yhtyeessä vuoden 1971 loppuun, jolloin hän erosi henkilökohtaisista syistä johtuen. Sittemmin hän on ollut mukana yhtyeen uudelleenkokoontumisissa.
Myöhempinä vuosina Twink on tehnyt yhteistyötä muun muassa Syd Barrettin ja Hawkwind-yhtyeen jäsenten kanssa. Hänellä on ollut myös oma levy-yhtiö, Twink Records. Twink on toiminut myös näyttelijänä englantilaisissa televisiosarjoissa 1980-luvulla.
Diskografia > Solo

Think Pink – 1970
Apocalipstic / He's Crying – 7" single - 1986
Space Lover – 12" maxi-single - 1986
Driving My Car / War Girl – 7" single - 1987
Kids Aid / Instrumental – 7" single
Psychedelic Punkeroo / Seize The Time – 7"/12" single - 1990?
Mr. Rainbow – 1990
Odds & Beginnings – kokoelma  - 1991
Festival of the Sun – live - 1995
Purple Haze – live - 1996
Out of the Pink into The Blues – 1996?
Pleasure Island – 1996
No Picture – 1997
The Lost Experimental Recordings – 2000
Diskografia > With The Fairies

Don't Think Twice It's Alright / Anytime at All – 7" single - 1964
Get Yourself Home / I'll Dance – 7" single - 1965
Don't Mind / Baby Don't – 7" single - 1965
Diskografia > With Santa Barbara Machine Head

Blues Anytime Vol. 3 – kokoelma - 1968
Pre Purple People – kokoelma - 2001
Diskografia > With Tomorrow

My White Bicycle / Claramount Lake – 7" single - 1967
Revolution  / Three Jolly Little Dwarves – 7" single 1967
Tomorrow  – 1968
50 Minute Technicolor Dream – 1998
Diskografia > With The Pretty Things

S.F. Sorrow – 1968
Diskografia > With Aquarian Age

10,000 Words in a Cardbord Box  / Good Wizard Meets Naughty Wizard – 7" single - 1968
Me
Diskografia > With Pink Fairies

The Snake / Do It – 7" single - 1971
Never Never Land – 1971
The compilation cd's The Golden Years: 1969–1971 - 1998
From The Vaults a.k.a. Odds & Beginnings Volume 2 –1999
The Lost Experimantal Recordings 1970  – 2000
The Never Never Land And Think Pink Demos – 2001
Live at the Roundhouse – 1982
Kill 'Em and Eat 'Em – 1987
Chinese Cowboys: Live 1987 – 2005
Diskografia > With The Rings

I Wanna Be Free / Automobile – 7" single - 1977
The Rings live at the 100 Club – 1995)
Aiheesta muualla

Twinkin kotisivut
Urjalan Sanomat

Urjalan Sanomat on Urjalassa kerran viikossa torstaisin ilmestyvä sitoutumaton paikallislehti. Lehden ensimmäinen numero ilmestyi 22. joulukuuta 1917.
Urjalan Sanomien omistajina on 177 pääasiassa urjalalaista yhteisöä ja yksityishenkilöä. Lehden päätoimittajana ja toimitusjohtajana on nykyisin (2017) Heli Lehtelä. Lehdellä oli yli 5 000 tilaajaa.
Aiheesta muualla

Urjalan Sanomien sivut
Urjalan Sanomien digitoidut numerot vuosilta 1918-1920 Kansalliskirjastossa
Verona (täsmennyssivu)

Verona voi tarkoittaa ainakin seuraavia:
Verona, kaupunki Italiassa
Veronan maakunta Pohjois-Italiassa
Verona, paikkakunta New Yorkin osavaltiossa Yhdysvalloissa
Verona, paikkakunta Wisconsinin osavaltiossa Yhdysvalloissa
”Verona”, Viron edustuskappale Eurovision laulukilpailussa 2017
Ford Verona, automalli (Ford Orionin nimi Etelä-Amerikassa).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Verona”, voi hakea sivunnimihaulla, laajalla sivunnimihaulla tai tekstihaulla.
Utumno

Utumno on kuvitteellinen linnoitus J.R.R. Tolkienin Silmarillion-kirjassa. Se oli Melkorin pohjoinen linnoitus esiajoilla, jolloin maan muoto oli juuri saatu järjestettyä ja  valar olivat pystyttäneen valtakuntansa Keski-Maahan Almarenin saarelle ja nuori maailma kylpi kahden lampun Illuinin ja Ormalin valossa. Melkorin linnoitus oli kuitenkin kaukana pohjoisessa, eikä lamppujen valo sinne yltänyt. Utumno tuhoutui, kun haltiat heräsivät ja heitä suojellakseen valar kävivät sotaan Melkoria vastaan.